CELEX: 61963CJ0015
Language: da
Date: 1964-03-04
Title: Domstolens Dom af 4. marts 1964. # Claude Lassalle mod Europa-Parlamentet. # Sag 15-63.

DOMSTOLENS DOM
      AF 4. MARTS 1964
      
         Claude Lassalle mod Europa-Parlamentet
      
      Sag 15/63
      Processprog: Fransk
      
      Angående:
      Annullation af beslutningen af 1. februar 1963 fra Europa-Parlamentets sekretariat »Meddelelse nr. 44 om ledig stilling i Parlamentets generaldirektorat for dokumentation og oplysning« og ydelse af erstatning for det tab, Claude Lassalle har lidt som følge af denne beslutning.
      Domskonklusion :
      
               1.
            
            
               Europa-Parlamentets sekretariats beslutning af 1. februar 1963»Meddelelse nr. 44 om ledig stilling i Parlamentets generaldirektorat for dokumentation og oplysning« annulleres;
            
         
               2.
            
            
               Sagsøgerens påstand om erstatning forkastes.
            
         Generaladvokatens forslag til afgørelse:
      at den anfægtede meddelelse om ledig stilling annulleres, for så vidt som der deri kræves fuldstændigt kendskab til italiensk;
      og at påstanden om erstatning forkastes.
      Sammendrag
      
               1.
            
            
               Tjenestemænd — forfremmelse og stillingsmeddelelse — retlig sammenhœng
               (Tjenestemandsvedtægten, artiklerne 27 og 45)
            
         
               2.
            
            
               Tjenestemænd — ansættelse — statsborgerskab som udvælgelsesfaktor — principielt forbud — tilladelighed i tilfælde af ensartede kvalifikationer — geografisk ligevægt som kriterium
               (Tjenestemandsvedtægten, artiklerne 7 og 27)
            
         
               1.
            
            
               Forfremmelsen er, selv om den udgør en fra stillingsmeddelelsen særskilt fase, retligt forbundet dermed, idet de betingelser for ansættelse i en stilling, der angives i en stillingsmeddelse, er afgørende for, hvilke tjenestemænd der kan have berettiget forventning om forfremmelse. Derfor må lovligheden af en stillingsmeddelelse også bedømmes i forhold til tjenestemandsvedtægtens artikel 45.
            
         
               2.
            
            
               Tjenestens interesser og hensynet ril berettigede forventninger om karrieremuligheder ville blive bragt i fare, hvis administrationen for at sikre geografisk ligevægt kunne forbeholde en stilling for borgere fra en bestemt medlemsstat, uden at dette var berettiget af grunde, der vedrørte dens tjenestegrenes funktion.
               Det er imidlertid ikke uforeneligt med disse krav og med forbudet mod forskelsbehandling på grundlag af nationalitet, hvis administrationen i tilfælde, hvor de forskellige ansøgeres kvalifikationer i det væsentlige er ens, lader statsborgerskab spille en rolle som afgørende kriterium, når dette er nødvendigt for at opretholde eller genoprette geografisk ligevægt blandt dens personale.